**SOLFEIG ALEGRE**

Lletra: Carles Riera

Música: Valentí Miserachs

Un aire de festa

emplena els carrers,

repiquen campanes,

repiquen, oidà!,

la joia s’escampa

la pena se’n va.

Quan Crist ressuscita,

el món refloreix,

toquem les timbales,

toquem el trombó!,

mostrem la senyera,

que onegi al balcó.

Les veus es vesteixen

de goig i d’amor,

solfeja l’alosa,

solfeja el pinsà,

els camps de blat brillen...

collita hi haurà!

Festeja la vida

el nostre país,

cantant jorns que vénen,

cantant la cançó,

d’un temps clar i benigne,

pasqual i millor!